cyanic-selkie/wikianc huggingface dataset:
1-χλωροπροπάνιο
Υποκατάσταση από υδροθειομάδα
Με όξινο θειούχο νάτριο (NaSH) σχηματίζει 1-προπανοθειόλη (CH3CH2SH) :
Υποκατάσταση από αλκυλοθειομάδα
Με θειολικό νάτριο (RSNa) σχηματίζει 1-αλκυλοθειοπροπάνιο (RSCH2CH2CH3) :
Υποκατάσταση από ιώδιο
Με ιωδιούχο νάτριο (NaI) σχηματίζει 1-ιωδοπροπάνιο (CH3CH2CH2I) :
Υποκατάσταση από αμινομάδα
Με αμμωνία (NH3) σχηματίζει 1-προπαναμίνη (CH3CH2CH2NH2) :
Υποκατάσταση από αλκυλαμινομάδα
Με πρωυτοταγείς αμίνες (RNH2) σχηματίζει N-αλκυλο-1-προπαναμίνη (RNHCH2CH2CH3) :
Υποκατάσταση από διαλκυλαμινομάδα
Με δευτεροταγείς αμίνες (R'NHR) σχηματίζει N,N-διαλκυλο-1-προπαναμίνη [R'N(CH2CH2CH3)R] :
Υποκατάσταση από φωσφύλιο
Με φωσφίνη σχηματίζει 1-προπανοφωσφαμίνη :
Υποκατάσταση από νιτροομάδα
Με νιτρώδη άργυρο (AgNO2) σχηματίζει 1-νιτροπροπάνιο (CH3CH2CH2NO2) :
Υποκατάσταση από φαινύλιο
Με επίδραση τύπου Friedel-Crafts σε βενζολίου παράγεται 1-φαινυλοπροπάνιο:
Παραγωγή οργανομεταλλικών ενώσεων
1. Με λίθιο (Li) παράγεται προπυλολίθιο :
2. Με μαγνήσιο (Mg) παράγεται αλοπροπυλομαγνήσιο (αντιδραστήριο Grignard) :
Αναγωγή
1. Με λιθιοαργιλλιοϋδρίδιο (LiAlH4) παράγεται προπάνιο :
2. Με «υδρογόνο εν τω γενάσθαι», δηλαδή μέταλλο + οξύ παράγεται προπάνιο :
3. Με σιλάνιο, παρουσία τριφθοριούχου βορίου, παράγεται προπάνιο :
4. Αναγωγή από ένα αλκυλοκασσιτεράνιο. Π.χ. :
Αντιδράσεις προσθήκης
1. Σε αλκένια. Π.χ. με αιθένιο (CH2=CH2) παράγει 1-χλωροπεντάνιο (CH3CH2CH2CH2CH2Cl) :
2. Σε αλκίνια. Π.χ. με αιθίνιο (HC≡CH) παράγει 1-χλωροπεντέν-1-ιο (CH3CH2CH2CH=CHCl) :
3. Η αντίδραση του 1-χλωροπροπανίου με συζυγή αλκαδιένια αντιστοιχεί κυρίως σε 1,4-προσθήκη, αν και είναι επίσης δυνατές η 1,2-προσθήκη και η 3,4-προσθήκη, με τη χρήση κατάλληλων συνθηκών. Π.χ : (1,4-προσθήκη)
(3,4-προσθήκη) 4. Σε κυκλοαλκάνια που έχουν τριμελή ή τετραμελή δακτύλιο. Π.χ. με κυκλοπροπάνιο παράγει 1-χλωρεξάνιο : 40px|κυκλοπροπάνιο 5. Σε ετεροκυκλικές ενώσεις που έχουν τριμελή ή τετραμελή δακτύλιο. Π.χ. με εποξυαιθάνιο παράγει προποξυ-2-χλωραιθάνιο : 30 px
Αντίδραση απόσπασης
Με απόσπαση υδροχλωρίου (HCl) από 1-χλωροπροπάνιο παράγεται προπένιο :
Πηγές
Κατηγορία:Αλκυλαλογονίδια Κατηγορία:Οργανικές ενώσεις χλωρίου Κατηγορία:Αλοπροπάνια
Οικία Καρυωτάκη
Η Οικία Κώστα Καρυωτάκη είναι ένα δίπατο νεοκλασικό κτίριο που στεγάζει σήμερα το Πρυτανείο του Πανεπιστημίου Πελοποννήσου και ήταν το πατρικό σπίτι του μελαγχολικού ποιητή.
Το οίκημα είναι αντιπροσωπευτικό δείγμα του νεοκλασικού ρυθμού. Με έναν σχετικό εκλεκτικισμό και με δάνεια από την παράδοση ο νεοκλασικισμός σφράγισε την αρχιτεκτονική ιστορία της Τρίπολης και της έδωσε ένα πραγματικά αρχοντικό χαρακτήρα. Η οικία παρουσιάζει ιδιαίτερο αρχιτεκτονικό ενδιαφέρον με τη λιτή και συμμετρική διάταξη των όψεων και έχει αξιόλογα επί μέρους μορφολογικά στοιχεία, όπως είναι η περίτεχνη μεταλλική ακτινωτή σιδεριά του ημικυκλικού φεγγίτη της εισόδου, οι μαρμάρινες παραστάδες της κύριας εισόδου, το παραδοσιακό κιγκλίδωμα του εξώστη και τα μαρμάρινα φουρούσια απλοποιημένης μορφής, η εξαιρετικά δουλεμένη ξύλινη επίστεψη του κουφώματος του ορόφου, τα πολύχρωμα διακοσμημένα ξύλινα φατνώματα της στέγης.
Το κτίριο ανήκε στη μητέρα του Καρυωτάκη, την Αικατερίνη Σκάγιαννη. Η οικογένεια Σκάγιαννη ήταν από τις επιφανέστερες οικογένειες της Τρίπολης. Ο πατέρας της ήταν σχολάρχης, σεβαστός για την ευρυμάθειά του. Ο Καρυωτάκης βέβαια ακολούθησε την οικογένειά του στις πολλές μετοικήσεις, λόγω των μεταθέσεων του πατέρα του. Όμως επέστρεφε πάντα στην Τρίπολη και αγάπησε πολύ την Αρκαδία. Άλλωστε η «συμφιλίωση με το άπειρο» που πόθησε, είναι αρκαδικό φαινόμενο.
Η Τρίπολη τίμησε τον αδικοχαμένο νεαρό ποιητή. Η προτομή του, έργο του Μιχαήλ Τόμπρου, κοσμεί την πόλη. Το σπίτι του που βρίσκεται στη συμβολή των οδών Ερυθρού Σταυρού και Κώστα Καρυωτάκη ανακαινίστηκε το 1998 από το Υ.ΠΕ.ΧΩ.Δ.Ε.
Π.Α.Σ. Θύελλα Κατσικά
Ο '''Π.Α.Σ. Θύελλα Κατσικά''' είναι ελληνικός αθλητικός ποδοσφαιρικός σύλλογος που εδρεύει στον Κατσικά Ιωαννίνων. Επίσημο έτος ίδρυσης του είναι το 1948 και επίσημα χρώματά του το κόκκινο και το άσπρο. Έδρα του αποτελεί το Αθλητικό Κέντρο Κατσικά.
Ίδρυση και πρώτα χρόνια
Ο Ποδοσφαιρικός Αθλητικός Σύλλογος Θύελλα Κατσικά ιδρύθηκε το 1948. Αργότερα εντάχθηκε στη δύναμη και στα πρωταθλήματα της Ε.Π.Σ. Ηπείρου.
Η Θύελλα Κατσικά ξεκίνησε από το πρωτάθλημα της Γ΄ ερασιτεχνικής και την αγωνιστική περίοδο 1960-61 κατάφερε να κερδίσει την άνοδο. Τα επόμενα 2 χρόνια συμμετείχε στη Β΄ ερασιτεχνική και την περίοδο 1962-63 κέρδισε την άνοδο στην Α΄ ερασιτεχνική για πρώτη φορά στην ιστορία της.
1963-1981: Τα πρώτα χρόνια στην Α΄ ερασιτεχνική
Με την άνοδο στην Α΄ ερασιτεχνική η Θύελλα Κατσικά άρχισε να πρωταγωνιστεί στην ανώτερη κατηγορία της Ε.Π.Σ. Ηπείρου και να διεκδικεί το πρωτάθλημα. Το 1971-72 τερμάτισε στη δεύτερη θέση πίσω από τον πρωταθλητή Π.Α.Σ. Πρέβεζα και μαζί με τον Όλυμπο Κέρκυρας συμμετείχε στον 7ο όμιλο για την προκριματική φάση του ειδικού ερασιτεχνικού πρωταθλήματος για την άνοδο στην Β΄ Εθνική. Η Θύελλα δεν τα κατάφερε και αποκλείστηκε από την τελική φάση.
Το 1974-75 κατέκτησε την πρώτη θέση στον βόρειο όμιλο της Α΄ ερασιτεχνικής και συμμετείχε εκ νέου στο ειδικό ερασιτεχνικό πρωτάθλημα, όπου κατέκτησε την 6η θέση του 4ου ομίλου και δεν κατάφερε να κερδίσει την άνοδο στη Β΄ Εθνική. Το επόμενο διάστημα έως και το 1981 η Θύελλα Κατσικά κατέκτησε το πρωτάθλημα της Α΄ ερασιτεχνικής κατηγορίας τρεις συνεχόμενες φορές τις αγωνιστικές περιόδους 1978-79, 1979-80 και 1980-81. Επίσης κατέκτησε τρεις φορές το κύπελλο Ε.Π.Σ. Ηπείρου τις αγωνιστικές περιόδους 1971-72, 1972-73 και 1974-75 και υπήρξε φιναλίστ τις αγωνιστικές περιόδους 1973-74, 1975-76 και 1977-78, όντας η μοναδική ομάδα της Ε.Π.Σ. Ηπείρου, που έχει καταφέρει να παρευρεθεί σε πέντε συνεχόμενους τελικούς κυπέλλου.
1981-1994: Στις εθνικές κατηγορίες
Το 1981-82 η Θύελλα Κατσικά συμμετείχε στο πρωτάθλημα της Εθνικής ερασιτεχνικής κατηγορίας κατακτώντας την 7η θέση στον 4ο όμιλο. Από το 1982 έως το 1988 είχε συνεχόμενη παρουσία στο πρωτάθλημα της Δ΄ εθνικής. Για πέντε χρόνια συμμετείχε στον 3ο όμιλο, κατακτώντας αντίστοιχα τις εξής θέσεις: 8η, 5η, 4η, 4η και 5η. Το 1987-88 συμμετείχε στον πρώτο όμιλο και τερματίζοντας στην 7η θέση συμμετείχε σε μπαράζ παραμονής με τους Ηλυσιακό, Α.Ο.Κ. Φαλήρου και Αχιλλέα Τριανδρίας, που τερμάτισαν στην αντίστοιχη θέση των άλλων ομίλων. Τελικά υποβιβάστηκε στα τοπικά, έπειτα από 7 χρόνια παρουσίας σε εθνική κατηγορία.
Σε αυτό το χρονικό διάστημα κατέκτησε πέντε κύπελλα Ε.Π.Σ. Ηπείρου, ενώ μια φορά ήταν φιναλίστ. Μάλιστα την περίοδο 1983-84 η ομάδα έφτασε έως τα ημιτελικά του Κυπέλλου Ελλάδας ερασιτεχνών, όπου ηττήθηκε στα πέναλτι με 4-2 (1-1 η κανονική διάρκεια) από την μετέπειτα κυπελλούχο Νίκη Διοικητηρίου Θεσσαλονίκης στο γήπεδο της Νέας Ευκαρπίας.Πριν από την Νίκη Διοικητηρίου αντιμετώπισε και απέκλεισε τις Ελλάς Καλλινίκης Φλώρινας,Πυρσό Γρεβενών και Εθνικό Αξιουπόλεως
1994-2007:Σποραδικές επιτυχίες
Τα επόμενα χρόνια η Θύελλα αγωνίστηκε στο τοπικό πρωτάθλημα. Κατέκτησε το πρωτάθλημα του 2002-03 αήττητη και ανέβηκε ξανά στην Δ΄ εθνική. Το 2003-04 συμμετέχοντας στον 5ο όμιλο τερμάτισε στην 15η θέση και υποβιβάστηκε. Το 2005-06 κατέκτησε για ακόμα μια φορά το πρωτάθλημα της ΕΠΣ Ηπείρου και επανήλθε στην Δ΄ εθνική. Εκεί τη σεζόν 2006-07 συμμετείχε στον 5ο όμιλο, όπου τερμάτισε στην 13η θέση και υποβιβάστηκε ξανά.
2007-2020: Πτώση, Άνοδος και Πρωτάθλημα
Τα επόμενα χρόνια η Θύελλα συμμετείχε στα τοπικά πρωταθλήματα. Το 2013-14 υποβιβάστηκε για πρώτη φορά στην ιστορία της στην Β΄ ερασιτεχνική. Κέρδισε την επάνοδο της στην Α΄ ερασιτεχνική, όπου αγωνίστηκε τα επόμενα χρόνια, τη σεζόν 2015-16. Το 2019-20 κέρδισε το πρωτάθλημα της Α' ερασιτεχνικής ξανά μετά από 14 χρόνια αήττητη σε 21 αγωνιστικές (18 νίκες, 3 ισοπαλίες, 0 ήττες) από το σύνολο 30 αγωνιστικών, η μη συμπλήρωση των αγωνιστικών υποχρεώσεων έγινε λόγω της πανδημίας του κορονοϊου στην Ελλάδα το 2020.
2020-
Το 2020-21 το πρωτάθλημα διεξήχθη σε έναν γύρο αντί για δυο.Η Θύελλα πάλεψε για την παραμονή αλλά δεν τα κατάφερε αφού τερμάτισε στην 9η θέση. Το 2022-23 κατέκτησε το κύπελλο της ΕΠΣ Ηπείρου μετά από 30 χρόνια που το είχε κατακτήσει την τελευταία φορά το 1992-93. Επίσης την ίδια χρονιά κατέκτησε και το πρωτάθλημα και ανέβηκε στην Γ΄ εθνική μέσω του πρωταθλήματος πρωταθλητριών Ε.Π.Σ. τερματίζοντας στην 1η θέση του 3ου ομίλου.
Έμβλημα
Το σήμα της Θύελλας έχει ένα κύπελλο και στάχυα.Το κύπελλο συμβολίζει τις επιτυχίες και τα στάχυα τον αγροτικό χαρακτήρα της περιοχής.
Διακρίσεις
Πρωτάθλημα ΕΠΣ Ηπείρου:9 (1974-75, 1978-79, 1979-80, 1980-81, 2002-03, 2005-06, 2019-20, 2021-22, 2022-23)
Κύπελλο ΕΠΣ Ηπείρου:9 (1971-72, 1972-73, 1974-75, 1981-82, 1983-84, 1984-85, 1985-86, 1992-93,2022-23)
Φιναλίστ κυπέλλου ΕΠΣ Ηπείρου:4 (1973-74, 1975-76, 1977-78, 1988-89)
Φιναλίστ σούπερ καπ ΕΠΣ Ηπείρου:1 (2022)
Β΄ ερασιτεχνική ΕΠΣ Ηπείρου:1 (1962-63)
Γ΄ ερασιτεχνική ΕΠΣ Ηπείρου:1 (1960-61)
ΑΝΑΛΥΤΙΚΑ:
Τμήμα ποδοσφαίρου γυναικών
Στις 30 Οκτωβρίου 2018 η Θύελλα Κατσικά ανακοίνωσε τη δημιουργία γυναικείας ομάδας ποδοσφαίρου.
Νοστράδαμος
Ο Μισέλ ντε Νοστρεντάμ ή εξελληνισμένα Νοστράδαμος (γαλλικά: Michel de Nostredame, λατινικά: Nostradamus, 14 Δεκεμβρίου 1503 - 2 Ιουλίου 1566) ήταν Γάλλος φαρμακοποιός και αστρολόγος, γνωστός για το βιβλίο του Les Propheties (Οι Προφητείες), η πρώτη έκδοση του οποίου εμφανίστηκε το 1555. Μεγάλη μερίδα αναγνωστών έκτοτε τού αποδίδει την πρόβλεψη πολλών μεγάλων ιστορικών γεγονότων.
Αντιθέτως, οι περισσότερες ακαδημαϊκές πηγές υπογραμμίζουν πως ο συσχετισμός μεταξύ παγκόσμιων γεγονότων και τετράστιχων του Νοστράδαμου είναι είτε κυρίως προϊόν λανθασμένων ερμηνειών και μεταφράσεων, συχνά ηθελημένων, είτε πολύ ισχνός, ώστε να μπορεί να τεκμηριώσει την πραγματική ικανότητα πρόβλεψης του δημιουργού τους. Επιπλέον, δεν υπάρχει απόδειξη ότι ποτέ κάποιος έχει ερμηνεύσει τόσο ενδελεχώς κάποιο από τα τετράστιχα του Νοστράδαμου, ώστε να "προλάβει" κάποιο γεγονός πριν αυτό λάβει χώρα.
Ωστόσο, αμείωτο παραμένει το ενδιαφέρον για το έργο και τη ζωή αυτού του εκπροσώπου της γαλλικής Αναγέννησης, με μεγάλη επιρροή στη σύγχρονη παιδεία - καλλιέργεια του πνεύματος.. Οι προφητείες του έχουν συχνά ταυτιστεί με τα αποτελέσματα του λεγόμενου Κώδικα της Βίβλου, αλλά και άλλων φερόμενων ως προφητικών έργων.
Βιογραφία
thumb|250px|Η κατοικία του Νοστράδαμου στην πόλη Σαλόν-ντε-Προβάνς.
Παιδικά και εφηβικά χρόνια
Ο Μισέλ ντε Νοστρεντάμ γεννήθηκε στις 14 Δεκεμβρίου 1503 στο Σεν Ρεμί της Προβηγκίας στη νότια Γαλλία και είχε τουλάχιστον άλλα 9 αδέρφια. Η οικογένεια του πατέρα του ήταν Εβραίοι, αλλά ο παππούς του Μισέλ ασπάστηκε τον καθολικισμό περίπου το 1455 και άλλαξε το όνομά του σε Πιέρ Νοστρεντάμ. Λίγα είναι γνωστά για την παιδική του ηλικία.
Όταν ήταν 15 ετών, ο νεαρός Νοστράδαμος μπήκε για σπουδές στο Πανεπιστήμιο της Αβινιόν, ωστόσο μετά από ένα χρόνο αναγκάστηκε να εγκαταλείψει την πόλη, όταν το Πανεπιστήμιο έκλεισε λόγω της εξάπλωσης της Μαύρης Πανώλης. Σύμφωνα με τον ίδιο, ταξίδεψε στην ύπαιθρο από το 1521 και για οκτώ χρόνια, μελετώντας τη θεραπεία μέσω βοτάνων. Το 1529, μετά από κάποια χρόνια ως φαρμακοτρίφτης, εισήχθη στο Πανεπιστήμιο του Μονπελιέ για σπουδές στην ιατρική, ωστόσο αποπέμφθηκε λόγω της πρότερης ιδιότητάς του, χειρωνακτικής εργασίας που αποκλειόταν από τους πανεπιστημιακούς νόμους. Ωστόσο, κάποιοι αργότερα τον αποκαλούσαν Δόκτορα.
Μετά την αποπομπή του, ο Νοστράδαμος συνέχισε να δουλεύει, μάλλον διατηρώντας την ιδιότητά του, και έγινε γνωστός για τη δημιουργία ενός "χαπιού από ρόδο" που φερόταν να προστατεύει από την πανώλη.
Γάμοι και θεραπείες
Το 1531, ο Νοστράδαμος προσκλήθηκε στην πόλη Αζάν από τον αναγεννησιακό λόγιο Julius Caesar Scaliger. Εκεί, παντρεύτηκε και απέκτησε δύο παιδιά. Το 1534, η οικογένειά του πέθανε, πιθανότατα από τη βουβωνική πανώλη, και ο Νοστράδαμος συνέχισε τα ταξίδια του στη Γαλλία και ίσως στην Ιταλία.
Κατά την επιστροφή του το 1545, συνέδραμε τον ιατρό Λουί Σερ στην καταπολέμηση κρούσματος πανώλης στη Μασσαλία και, στη συνέχεια, στην πόλη του, Σαλόν-ντε-Προβάνς, και στην πρωτεύουσα Αιξ-αν-Προβάνς. Τελικά, το 1547 εγκαταστάθηκε στη Σαλόν-ντε-Προβάνς, στην κατοικία που υφίσταται μέχρι σήμερα, και παντρεύτηκε μια πλούσια χήρα ονόματι Αν Πονσάρντ, με την οποία απέκτησε τρεις γιους και τρεις κόρες.
Αποκρυφισμός και προφητείες
Κυρίως γι' αυτό τον λόγο, ευγενείς κι άλλες επιφανείς προσωπικότητες σύντομα άρχισαν να ζητούν ψυχικές συμβουλές και ωροσκόπια από τον Νοστράδαμο. Ωστόσο, δε σχεδίαζε ο ίδιος τους "γενέθλιους χάρτες" τους, όπως κάποιος αστρολόγος, αλλά τους ζητούσε: όταν αναγκαζόταν να το κάνει, τα αποτελέσματά του συχνά ήταν λανθασμένα.
Κάποια χρονική στιγμή, ξεκίνησε να γράφει ένα βιβλίο χιλίων περίπου γαλλικών τετράστιχων, τα οποία αποτελούν το μεγαλύτερο τμήμα των αχρονολόγητων προφητειών για τις οποίες είναι διάσημος μέχρι σήμερα. Νιώθοντας εκτεθειμένος απέναντι στο φανατικό θρησκευτικό κοινό, επινόησε μια μέθοδο για να αποκρύψει τη σημασία τους, χρησιμοποιώντας περίεργη αλλαγμένη σύνταξη, λογοπαίγνια κι ένα μείγμα γλωσσών, όπως αρχαία ελληνικά, ιταλικά, λατινικά και προβενσάλ.
Για τεχνικούς λόγους σχετικά με την έκδοσή τους σε τρεις τόμους, τα τελευταία 58 τετράστιχα του έβδομου "Αιώνα" δεν έχουν σωθεί σε καμιά υπάρχουσα έκδοση.
Τα τετράστιχα εκδόθηκαν σε ένα βιβλίο με τίτλο Les Propheties (Οι Προφητείες) και έγιναν δεκτά με ποικίλες αντιδράσεις. Κάποιοι πίστευαν ότι ο Νοστράδαμος ήταν υπηρέτης του Διαβόλου, απατεώνας ή τρελός, ενώ μέλη της ελίτ κοινωνίας της εποχής θεωρούσαν ότι τα τετράστιχά του ήταν θεόπνευστες προφητείες, βάσει των πηγών που ισχυριζόταν ότι χρησιμοποιούσε ο Νοστράδαμος.
Από τους μεγαλύτερους θαυμαστές του Νοστράδαμου ήταν η Αικατερίνη των Μεδίκων, βασίλισσα του Βασιλιά Ερρίκου Β' της Γαλλίας. Όταν είχε διαβάσει τα αλμανάκ του, το 1555, στα οποία υπαινισσόταν ανώνυμες απειλές εναντίον της βασιλικής οικογένειας, Η Αικατερίνη τον κάλεσε στο Παρίσι να εξηγήσει τα τετράστιχα και να σχεδιάσει τα ωροσκόπια των παιδιών της. Ο Νοστράδαμος ήταν υπό τον φόβο του αποκεφαλισμού, αλλά μέχρι τον θάνατό του το 1566, η Αικατερίνη τον έκανε Σύμβουλο και επίσημο βασιλικό Ιατρό.
thumb|300px|Ο τάφος του Νοστράδαμου στην πόλη Σαλόν-ντε-Προβάνς
Τελευταία χρόνια και θάνατος
Ο Νοστράδαμος υπέφερε από ουρική αρθρίτιδα και, μέχρι το 1566, η πάθηση αυτή είχε εξελιχθεί σε οίδημα και δυσκόλευε αρκετά τη μετακίνησή του. Στα τέλη Ιουνίου, έγραψε τη διαθήκη του και την 1η Ιουλίου λέγεται ότι είπε στον γραμματέα του, Ζαν ντε Σαβινί, ότι "δε θα ζούσε μέχρι την επόμενη ανατολή". Την επόμενη ημέρα, αναφέρεται πως βρέθηκε νεκρός στο πάτωμα δίπλα στο κρεβάτι του.
Έργα
thumb|250px|Το τετράστιχο 35 από τον 1ο Αιώνα, το οποίο θεωρητικά προμήνυε τον θάνατο του [[Ερρίκος Β' της Γαλλίας|Ερρίκου Β' της Γαλλίας, συζύγου της Αικατερίνης των Μεδίκων]]
Τα Αλμανάκ του ήταν σίγουρα από τα πιο δημοφιλή έργα του: τα εξέδιδε ετησίως από το 1550 έως τον θάνατό του.
Ο Νοστράδαμος δεν ήταν μόνο μάντης, αλλά και επαγγελματίας θεραπευτής. Είναι γνωστό πως έγραψε τουλάχιστον δύο βιβλία σχετικά με την ιατρική επιστήμη: το ένα ήταν μια φερόμενη "μετάφραση" του Γαληνού και το άλλο είχε τίτλο Traité des fardemens και περιείχε περιγραφές των μεθόδων που χρησιμοποιούσε για να καταπολεμήσει την πανώλη, καθώς και της προετοιμασίας καλλυντικών.
Ένα χειρόγραφο γνωστό με τον τίτλο Ώρος Απόλλων υπάρχει επίσης στη δημοτική βιβλιοθήκη της Λυών και αποτελεί φερόμενη μετάφραση ενός αρχαίου ελληνικού έργου σχετικά με τα αιγυπτιακά ιερογλυφικά βάσει μεταγενέστερων λατινικών εκδοχών. Όλες οι πηγές αποκλίνουν από τη σωστή ερμηνεία της αρχαίας αιγυπτιακής γραφής, η οποία αποκρυπτογραφήθηκε τον 19ο αιώνα από τον Ζαν-Φρανσουά Σαμπολιόν.
Μετά τον θάνατό του, δημοφιλείς εξακολούθησαν να είναι μόνο οι Προφητείες του, καθώς η ασάφειά τους και η έλλειψη χρονολογιών αποτελούν έναυσμα για τη χρήση τους και τη μνημόνευσή τους σε κάθε μεγάλο ιστορικό γεγονός.
Οι πηγές του Νοστράδαμου
Ο Νοστράδαμος ισχυριζόταν ότι οι προβλέψεις του δε βασίζονταν στη φυσική αστρολογία, αλλά στον υπολογισμό των αστρικών και πλανητικών σωμάτων και της σχέσης που έχουν με τη Γη (judicial astrology). Κατηγορήθηκε ευρέως από επαγγελματίες αστρολόγους της εποχής για ανικανότητα, όπως και για το ότι υποστήριξε πως η "συγκριτική ωροσκοπία", η σύγκριση δηλαδή μελλοντικών πλανητικών σχηματισμών με σχηματισμούς που συνόδευαν γεγονότα του παρελθόντος, μπορούσε να προβλέψει το τι θα συμβεί στο μέλλον.
Μελέτες υποδεικνύουν πως μεγάλο τμήμα του προφητικού του έργου παραφράζει συλλογές αρχαίων εσχατολογικών προφητειών, κυρίως βασισμένες στη Βίβλο, συν αναφορές σε ιστορικά γεγονότα και ανθολογίες με αναφορές οιωνών και στη συνέχεια τις "προβάλλει" στο μέλλον με τη βοήθεια της τεχνικής που περιγράφηκε παραπάνω. Στην ίδια την αστρολογία αναφέρεται 41 φορές στους Αιώνες του: στο τελευταίο τετράστιχο, μάλιστα, του 6ου αιώνα επιτίθεται στους αστρολόγους.
Οι ιστορικές του πηγές περιλαμβάνουν αναγνωρίσιμα αποσπάσματα από τον Λίβιο, τον Σουητώνιο, τον Πλούταρχο και άλλους κλασικούς ιστορικούς της αρχαιότητας, καθώς και από Μεσαιωνικούς ιστορικούς σαν τον Ζαν Φρουασάρ. Πολλές από τις αστρολογικές του αναφορές είναι παρμένες λέξη-προς-λέξη από το έργο του Richard Roussat Livre de l'estat et mutations des temps του 1549-60.
Μία από τις μεγαλύτερες πηγές του για τις προφητείες ήταν το Βιβλίο των Θαυμάτων (λατινικά:Mirabilis liber) του 1522, το οποίο γνώρισε ιδιαίτερη επιτυχία και επανεκδόθηκε. Ωστόσο, η επιρροή του δεν κράτησε για πολύ, κυρίως λόγω του ότι ήταν γραμμένο στα λατινικά, με γοτθική γραμματοσειρά και πολλές δυσνόητες συντομογραφίες. Ο Νοστράδαμος ήταν από τους πρώτους που (αντ)έγραψε αυτές τις προφητείες στα γαλλικά, κάτι που εξηγεί και γιατί αποδίδονται σε αυτόν.
Επιπλέον, άντλησε περιεχόμενο από το έργο De honesta disciplina, το οποίο περιείχε αποσπάσματα από το έργο του Μιχαήλ Ψελλού Περί Δαιμόνων και το έργο του νεοπλατωνιστή Ιάμβλιχου Περί των Αιγυπτίων Μυστηρίων, σχετικά με τη μαγεία των Ασσυρίων και των Χαλδαίων.
Μόλις τον 17ο αιώνα άρχισε να παρατηρείται το ότι ο Νοστράδαμος στηριζόταν σε προγενέστερες, κυρίως κλασικές, πηγές. Εξάλλου, και ο ίδιος πολύ συχνά αρνούνταν τον χαρακτηρισμό "προφήτης"
Συνεπώς, είναι αμφίβολο αν ο Νοστράδαμος χρησιμοποιούσε κάποιες ιδιαίτερες μεθόδους για να εισέλθει σε κατάσταση έκστασης εκτός από αυτοσυγκέντρωση, διαλογισμό και ύπνωση: οι υπόλοιπες εικασίες βασίζονται κυρίως στην απλοϊκή-κατά λέξη ερμηνεία των δύο πρώτων τετράστιχών του.
Εναλλακτικές απόψεις
Οι προφητείες του Νοστράδαμου ήταν διατυπωμένες με τέτοιο τρόπο, που μπορούσαν να δεχθούν πολλών ειδών ερμηνείες. Γι' αυτό τον λόγο έχουν εκφραστεί πολλές και εντελώς διαφορετικές μεταξύ τους απόψεις, από στη λογοτεχνία μέχρι το Διαδίκτυο. Μία από της προφητείες του Νοστράδαμου ήταν η ακόλουθη:
"Από απλός στρατιώτης θα κυβερνήσει την αυτοκρατορία. Θα αλλάξει τον κοντό μανδύα με μακρύ. Ικανός στα όπλα θα φανεί λιγότερο ικανός στα ζητήματα της εκκλησίας. Θα εξυψώνει ή θα καταπιέζει τους μικρούς όπως του αρέσει".
Οι περισσότεροι ερμηνευτές πιστεύουν πως το τετράστιχο αυτό προφητεύει την εμφάνιση του Ναπολέοντα Α΄. Άλλοι όμως ισχυρίζονται πως ταιριάζει και στον Όλιβερ Κρόμγουελ, τον Αδόλφο Χίτλερ ή τον Μπενίτο Μουσολίνι.
Εν τούτοις σε μερικές από τις προφητείες του ο Νοστράδαμος ήταν ακριβολόγος. Έτσι προφήτεψε ότι:
"Στο έτος 1727 ο βασιλιάς της Περσίας θα νικηθεί από αυτούς από την Αίγυπτο".
Κατά τους ερμηνευτές, "αυτοί από την Αίγυπτο" είναι οι Οθωμανοί, γιατί η Αίγυπτος αποτελούσε κάποτε τμήμα της Οθωμανικής Αυτοκρατορίας. Και είναι αλήθεια ότι το 1727 οι Οθωμανοί νίκησαν τους Πέρσες.
Μία άλλη από τις περίφημες προφητείες του έλεγε:
"Η κυβέρνηση θα κηρύξει ένοχο τον βασιλιά. Η βασίλισσα θα καταδικαστεί σε θάνατο από τους δικαστές που θα διαλεχτούν με κλήρο. Οι ίδιοι δικαστές θα αρνηθούν τη ζωή και στον γιο της".
Το 1792 οι αρχηγοί της Γαλλικής Επανάστασης αποκεφάλισαν τον βασιλιά Λουδοβίκο ΙΣΤ' της Γαλλίας και τη Μαρία Αντουανέτα. Ο γιος του πέθανε στη φυλακή. Εκείνο που δίνει ιδιαίτερη σημασία σ' αυτή την προφητεία είναι πως η Μαρία Αντουανέτα ήταν η μόνη βασίλισσα που καταδικάστηκε από δικαστές επιλεγμένους με κλήρο και ότι την εποχή του Νοστράδαμου δεν υπήρχαν ένορκοι.
Έτσι, οι οπαδοί του Νοστράδαμου υποστηρίζουν ότι οι Προφητείες είναι αυθεντικές κι ότι ο Νοστράδαμος ήταν πραγματικός προφήτης. Αν και δε συμφωνούν μεταξύ τους ως προς τι και για πότε το προέβλεψε, συμφωνούν για την πρόβλεψη κάποιων γεγονότων και ιστορικών φυσιογνωμιών, όπως η Μεγάλη Φωτιά του Λονδίνου, η Γαλλική Επανάσταση, ο Ναπολέων Α΄ Βοναπάρτης και ο Αδόλφος Χίτλερ, οι δύο Παγκόσμιοι Πόλεμοι και οι πυρηνικές καταστροφές στη Χιροσίμα και το Ναγκασάκι.
Από την άλλη πλευρά, οι αμφισβητίες των προφητειών λένε πως η τέχνη του Νοστράδαμου ήτανε να διατυπώνει τις προφητείες του έτσι ώστε να ταιριάζουν σε πολλών ειδών περιστατικά και ότι με τον τρόπο αυτό κατάφερε να μπει στη βασιλική αυλή και να πάρει τη φήμη του μεγάλου προφήτη. Και για να βεβαιώσουν τα λεγόμενά τους αναφέρουν πως ο Νοστράδαμος έκανε στον καιρό του ένα μεγάλο προφητικό λάθος. Είχε προφητέψει πως ο βασιλιάς Κάρολος Θ' θα γινότανε 90 χρόνων αλλά τελικά πέθανε στα 24 χρόνια του. Επιπλέον, υπάρχουν και ακραίες ακαδημαϊκές απόψεις, όπως του Ζακ Αλμπρόν, που υποστηρίζουν ότι οι Προφητείες του Νοστράδαμου είναι μεταχρονολογημένες κριτικές πολιτικών και ιστορικών γεγονότων. Ότι δηλαδή κάποια τετράστιχα γράφτηκαν μετά από κάποιο συμβάν και απλώς στην έκδοση αναφέρονται με άλλη χρονολογία. Όμως οι περισσότεροι ειδικοί απορρίπτουν αυτή την άποψη.
Σύγχρονη κουλτούρα
Οι προφητείες του Νοστράδαμου επηρέασαν σε μεγάλο βαθμό τη σύγχρονη κουλτούρα τον 20ό και 21ο αιώνα. Αποτέλεσαν το αντικείμενο πολυάριθμων βιβλίων, φανταστικής λογοτεχνίας ή μη, ενώ και η ζωή του Νοστράδαμου αποτέλεσε έμπνευση για κινηματογραφικές ταινίες και τα έργα του συνεχίζουν να απασχολούν το ενδιαφέρον των ΜΜΕ.
Επίσης, υπήρξαν αρκετές γνωστές φάρσες μέσω Διαδικτύου (internet hoaxes), όπου διαδίδονταν ως πραγματικά διάφορα πλαστά τετράστιχα στο ύφος του Νοστράδαμου: τα πιο γνωστά παραδείγματα αφορούν την κατάρρευση του Παγκόσμιου Κέντρου Εμπορίου στις Επιθέσεις της 11ης Σεπτεμβρίου 2001
Γελάδας
Ο γελάδας (Theropithecus gelada), αποκαλούμενος μερικές φορές και γελάδας μπαμπουίνος και bleeding-heart baboon, είναι είδος πιθήκου των κερκοπιθηκίδων, που απαντάται αποκλειστικά στο Αιθιοπικό υψίπεδο, με μεγάλους πληθυσμούς στα Όρη Σεμιέν. Ο Θηριοπίθηκος (Theropithecus) προέρχεται ετυμολογικά από την αρχαία ελληνική λέξη θηρίο (πίθηκος-κτήνος)." Όπως και οι μπαμπουίνοι, που αποτελούν τους κοντινότερους συγγενείς του, ζει κυρίως στο έδαφος και ειδικότερα σε χορτολιβαδικές εκτάσεις.
Οι γελάδες είναι τα μοναδικά πρωτεύοντα που τρέφονται σχεδόν αποκλειστικά με χόρτα (το 90% του διαιτολογίου τους).
Περιγραφή
Τα σαγόνια του είναι ογκώδη και το πρόσωπό του είναι μακρόστενο, με ανασηκωμένη μύτη. Το τρίχωμα του γελάδα έχει χρώμα καστανοκίτρινο με ροζ και στο στήθος του φέρει γυμνά εμβαλώματα. Η τροφή του περιλαμβάνει φύλλα, βλαστούς και χόρτα. Στο πρόσωπό του δεν έχει τρίχωμα. Τα ενήλικα αρσενικά φέρουν μακρύ τρίχωμα στο πίσω μέρος του σώματός τους.
Υποείδη
Τα δύο υποείδη του γελάδα είναι:
Εξωτερικοί σύνδεσμοι
Κατηγορία:Κερκοπιθηκίδες Κατηγορία:Θηλαστικά της Αφρικής
Realme
H realme  είναι εταιρεία κατασκευής smartphone που εδρεύει στο Σεντσέν της Κίνας. Η εταιρεία ιδρύθηκε στις 4 Μαΐου 2018 από τον Σκάι Λι (Li Bingzhong), ο οποίος ήταν πρώην αντιπρόεδρος της Oppo. Η Realme προσφέρει επίσης μια μεγάλη γκάμα άλλων προϊόντων, όπως Smart TVs και Smart wearables όπως Fitness band, Smartwatches κ.λπ. Η realme έχει χαρακτηριστεί ως η ταχύτερα αναπτυσσόμενη εταιρεία στον κόσμο.
Ιστορία
Η realme εμφανίστηκε για πρώτη φορά στην Κίνα το 2010 με το όνομα "OPPO Real". Ήταν sub-brand της Oppo (η οποία είναι θυγατρική της BBK Electronics) μέχρι τη δημιουργία της ως spinoff στις 4 Μαΐου 2018.
Τον Μάιο του 2018, κυκλοφόρησε το πρώτο της τηλέφωνο, το Realme 1.
Στις 15 Νοεμβρίου 2018, η realme υιοθέτησε νέο λογότυπο.
Στις 22 Νοεμβρίου 2018, η Realme έγινε το Νο 1 αναδυόμενο εμπορικό σήμα στην αγορά Smartphone της Ινδίας. Οι πωλήσεις κινητών τηλεφώνων Realme στην Ινδία έχουν ξεπεράσει τις πωλήσεις της μητρικής εταιρείας Oppo και είναι η τέταρτη μεγαλύτερη μάρκα της αγοράς ινδικών smartphone από τότε. Ο Madhav Sheth κατέχει επί του παρόντος τη θέση του CEO της Realme India και της Realme Europe.
Η Realme India έχει τον τίτλο του πιο ποιοτικού brand στον χώρο των smartphone στην Ινδία.
Στις 15 Μαΐου 2019, η Realme πραγματοποίησε το πρώτο της συνέδριο στο Πεκίνο για την επίσημη είσοδό της στην κινεζική εγχώρια αγορά, λανσάροντας τα Realme X, Realme X Lite και Realme X Master Edition.
Τον Ιούνιο του 2019, η Realme ανακοίνωσε επίσημα την είσοδό της στην ευρωπαϊκή αγορά.
Στις 26 Ιουνίου 2019, η Realme κυκλοφόρησε την πρώτη φωτογραφία της με την κάμερα 64MP.
Σύμφωνα με μια έκθεση από το διεθνές ίδρυμα αναλυτών Counterpoint, η Realme κατέγραψε 4,7 εκατομμύρια μονάδες σε όλο τον κόσμο το δεύτερο τρίμηνο του 2019, η οποία είναι αύξηση 848% από έτος σε έτος και έχει γίνει ένας από τους 10 κορυφαίους κατασκευαστές κινητών τηλεφώνων σε ολόκληρο τον κόσμο.
Τον Αύγουστο του 2019, η realme παρουσίασε μια πρωτότυπη συσκευή με τετραπλή κάμερα 64MP στην Κίνα και την Ινδία.
Μέχρι τον Αύγουστο του 2019, η realme είχε ξεπεράσει τους 10 εκατομμύρια χρήστες παγκοσμίως. Έναν χρόνο αργότερα, έφτασε στους 45 εκατομμύριους χρήστες.
Τον Φεβρουάριου του 2020, η εταιρεία κυκλοφόρησε το Realme X50 Pro με Snapdragon 865, 8/12GB RAM, επαναστατική φόρτιση 65W και προσιτή τιμή.
Στις αρχές του 2021, παρουσίασε τον πρώτο της τηλέφωνο με φακό 108MP, το Realme 8 Pro.
Προϊόντα
Η realme κυκλοφορεί κυρίως κινητά τηλέφωνα, ακουστικά handsfree, έξυπνα ρολόγια και IoT προϊόντα. Ωστόσο, προσφέρει και μία γκάμα αξεσουάρ όπως θήκες τηλεφώνων και φορητούς φορτιστές (power banks).
Εξωτερικοί σύνδεσμοι
Κατηγορία:Επιχειρήσεις της Κίνας Κατηγορία:Κατασκευαστές κινητών τηλεφώνων
Ρόμπερτ Φρίκε
Ο Καρλ Εμάνουελ Ρόμπερτ Φρίκε (Karl Emanuel Robert Fricke, Χέλμστετ, 24 Σεπτεμβρίου 1861 – Μπαντ Χάρτσμπουργκ, 18 Ιουλίου 1930) ήταν Γερμανός μαθηματικός γνωστός για το έργο του στην μιγαδική ανάλυση και ιδίως στις ελλειπτικές, modular και αυτομορφικές συναρτήσεις. Ήταν ένας από τους κυριότερους συνεργάτες του Φέλιξ Κλάιν (Felix Klein), από κοινού με τον οποίο συνέγραψε αναγνωρισμένο δίτομο έργο πάνω στις προαναφερθείσες συναρτήσεις. Από το 1894 ως το 1930 ήταν καθηγητής Ανώτερων Μαθηματικών στο Technische Hochschule Carolo-Wilhelmina στο Μπράουνσβαϊγκ (Braunschweig).
Εξωτερικοί σύνδεσμοι
Κατηγορία:Γερμανοί μαθηματικοί Κατηγορία:Μαθηματικοί του 19ου αιώνα Κατηγορία:Μαθηματικοί του 20ού αιώνα
Εύα Βλάμη
Η Εύα Βλάμη (1910 - 1976) γεννήθηκε στον Πειραιά καταγόμενη από παλιά οικογένεια ναυτικών του Γαλαξιδιού. Μετά τις εγκύκλιες σπουδές της φοίτησε στο Ωδείο Αθηνών, όπου παρακολούθησε μαθήματα πιάνου. Ήταν σύζυγος του ιστορικού, εθνολόγου και μεταφραστή της αρχαίας ελληνικής λογοτεχνίας Παναγή Λεκατσά.
Έργα
Κεντρική θέση στα δυο πρώτα βιβλία της (Γαλαξείδι, 1947 και Σκελετόβραχος, 1949) που επαινέθηκαν από την Ακαδημία Αθηνών έχει η ιδιαίτερη πατρίδα της, το Γαλαξίδι, μια ναυτική πόλη που η ακμή και η παρακμή της σημαδεύτηκαν κατά τον 19ο αι. από την κυριαρχία αρχικά και τον παροπλισμό στη συνέχεια των ιστιοφόρων που διενεργούσαν τις θαλάσσιες μεταφορές. Η γραφή της ξεχωρίζει για τη γλαφυρότητα του ύφους, την υψηλή αίσθηση του δημοτικού λόγου με έντονη λεξιπλαστική ικανότητα και χρήση ιδιωματισμών.
Παρατηρήσεις
Η Εύα Βλάμη ανήκει στους τελευταίους εκπροσώπους της λεγόμενης ηθογραφίας, καθώς κι αυτή, επικεντρώνεται στην περιγραφή των ηθών και εθίμων του παραδοσιακού κόσμου της ελληνικής υπαίθρου.
Εξωτερικοί σύνδεσμοι
Κατηγορία:Έλληνες συγγραφείς Κατηγορία:Γαλαξείδι Κατηγορία:Απόφοιτοι του Ωδείου Αθηνών
Πανελλήνιο πρωτάθλημα κλειστού στίβου γυναικών 1993
Το 8ο Πανελλήνιο πρωτάθλημα κλειστού στίβου γυναικών 1993 διεξήχθη στο Στάδιο Ειρήνης και Φιλίας μαζί με το αντίστοιχο ανδρών. Από το πρόγραμμα αφαιρέθηκαν τα σύνθετα αγωνίσματα (έπταθλο ανδρών, πένταθλο γυναικών). Πρωταθλητής σύλλογος στη βαθμολογία αναδείχθηκε ο Πανελλήνιος Γ.Σ. για έκτη φορά στη μικρή ιστορία της διοργάνωσης.
Βαθμολογία
* 17 σωματεία βαθμολογήθηκαν με περισσότερους από 5 β.
Πηγές
Κλειστου στιβου γυναικων Κατηγορία:Στίβος το 1993 Κατηγορία:Διοργανώσεις στίβου στον Πειραιά
Pumpkin Reports
Το Pumpkin Reports είναι μια τηλεοπτική σειρά κινουμένων σχεδίων. Δημιουργήθηκε από την Motion Pictures και μεταδόθηκε από τις 31 Οκτωβρίου 2015 έως τις 23 Απριλίου 2016 στο Nickelodeon, Qubo και Rai Gulp. Γυρίστηκαν 52 επεισόδια.
Πλοκή
Η Loom και ο Ran, είναι Kemii που στάλθηκαν στη Γη με σκοπό να στέλνουν πίσω πληροφορίες για το ανθρώπινο είδος και να σχεδιάσουν την εισβολή. Εισχώρησαν στο σπίτι της οικογένειας Green ως υιοθετημένοι. Ο γιος της οικογενείας, Max Green, ανακαλύπτει την αλήθεια και προσπαθεί να πείσει τους γονείς του, αλλά και όλη την πόλη, ότι τα αδέρφια του Τερέζα (Loom) και Γολιάθ (Ran) είναι εξωγήινοι. Κανείς δεν θα τον πιστέψει εκτώς από το φυτό της τάξης, Pixel Sillicon, του πατέρα του Simon, ο οποίος είναι τρελαμένος με την εισβολή εξωγήινων, και την νέμεσή του από το νηπιαγωγείο, Violet.
Loom Prxbtlyp
Η Loom Prxbtlyp, η οποία αναφέρεται και με το γήινο όνομά της, Teresa Green, φαίνεται ως ένα ευγενικό, όμορφα ντυμένο, με καλή συμπεριφορά, κορίτσι στην προεφηβεία. Υιοθετήθηκε από την οικογένεια Green μαζί με τον αδελφό της τον Ran. Είναι μια άριστη μαθητή και σέβεται τους ηλικιωμένους της. Όμως στην πραγματικότητα είναι μια Kemii αφιερωμένη στο να κατακτήσει τη Γη και να υποδουλώσει τους κατοίκους της. Η δουλειά της είναι να στέλνει αναφορές που περιγράφουν το ανθρώπινο είδος στους Kemii και να ξεκινήσει την εισβολή. Η Loom δίχνει μερικές φορές μια πολύ ευαίσθητη πλευρά με αποτέλεσμα να γίνεται πιο ανθρώπος παρά Kemii.
Ran Strb
Ο Ran Strb, ο οποίος αναφέρεται και με το γήινο όνομά του, Goliath Green είναι ένας Kemii που πλησίαζε τη συνταξιοδότησή του όταν πήρε την αποστολή του και πίστευε ότι η δουλειά θα ήταν μια έλξη. Ο Ran δεν μιλά καμία γήινη γλώσσα παρά μόνο τα Kemii. Είναι βαριά ντυμένος και έχει μια σφουγγαρίστρα από κολοκύθα-πορτοκαλί μαλλιά, οπότε μόνο ένα μέρος του προσώπου του εμφανίζεται. Έχει επίσης μια μακρά ουρά με δικό της μυαλό που μπορεί να επεκτείνει και να ανυψώσει τον εαυτό του σε ύψος 6,10 μέτρα.
Victor Green
Ο Victor Green ο πατέρας της οικογενείας Green και ένας υπέροχος σύζυγος. Έχει τη φιλοδοξία να κάνει υπέροχα πράγματα για την οικογένειά του. Αυτός και ο γιος του, ο Max μοιράζονται μια θετική προοπτική για τη ζωή και μια μικρή τάση να είναι ρεαλιστικά αισιόδοξες. Είναι στέλεχος μεσαίου επιπέδου στη μεγαλύτερη επιχείρηση κηπουρικής στην πόλη.
Laura Green
Η Laura Green είναι η μητέρα του Max και αγαπά τα παιδιά της. Αγαπά επίσης την κηπουρική. Είναι μια ευτυχισμένη νοικοκυρά με πτυχίο κολεγίου στη Βοτανική, αλλά πέρα από τον κήπο και την οικογένειά της έχει μεγάλη φιλοδοξία, να αγωνιστεί κάποια μέρα στη δημοφιλή εβδομαδιαία τηλεοπτική εκπομπή παιχνιδιών Who Knows What με τη μεγάλη και αυξανόμενη εμπειρία της στα κοάλα και το Αυστραλιανό ποδόσφαιρο.
Max Green
Ο Max Green είναι ένας ενεργητικός, αυταρχικός, δόλιος 11χρονος. Είναι καλός στον αθλητισμό, ταλαντούχος στη μουσική, και ήταν δημοφιλής στο σχολείο έως ότου η Loom και ο Ran, τα θετά "αδέλφια" του εμφανίστηκαν και έκλεψαν την παράσταση. Προσπαθεί να κάνει τους ανθρώπους να πιστεύουν τα λεγόμενά του περί εξωγήινους και να σταματήσει τις καθημερινές αναφορές προς τους Kemii.
Pixel Sillicon
Ο Pixel Sillicon είναι ένας ανόητος 11 ετών που "αγαπά" τους εξωγήινους. Πιστεύει ότι απήχθη από εξωγήινους και ειλικρινά ελπίζει να απαχθεί ξανά μια μέρα - έτσι αφήνει το παράθυρο του υπνοδωματίου του ανοιχτό τη νύχτα και έχει έναν φακό στην οροφή να δείχνει στο δωμάτιό του. Η εύκολη αξιοπιστία του Pixel τον καθιστά ανίκανο σύμμαχο του Max. Είναι πιστός σε αυτόν, κυρίως επειδή ζει με δύο εξωγήινους. Παρά τον θαυμασμό του για τον Max και την αναγνώριση του ως επικεφαλής της ομάδας κατά της εισβολής.
Simon Sillicon
Ο πατέρας του Pixel, Simon Sillicon, εγκατέλειψε το θεμελιώδες έργο του στον υπολογιστή για να αφιερώσει την ιδιοφυΐα του για να ανακαλύψει τους εξωγήινους που έχει πειστεί ότι περπατούσαν ανάμεσά μας εδώ και 30 χρόνια. Η πραγματική επιστημονική κοινότητα έφυγε από τον Simon πριν από χρόνια, οπότε για τρεις δεκαετίες ο Simon δούλεψε, εφευρίσκοντας άχρηστα αντικείμενα και προγράμματα υπολογιστών για να καταπολεμήσει την εξωγήινη επίθεση που ήταν βέβαιος ότι έρχεται. Έχει ένα μυστηριώδες παρελθόν. Υπάρχουν αρχεία που τον κάνουν να εμπλέκεται σε ένα μεγάλο σκάνδαλο.
Εξωτερικοί σύνδεσμοι
Κατηγορία:Ιταλικές τηλεοπτικές σειρές κινούμενων σχεδίων Κατηγορία:Κωμικές σειρές κινουμένων σχεδίων
Εστάδι Ολίμπικ Λιουίς Κονπάνς
Το Ολυμπιακό Στάδιο Βαρκελώνης (Estadi Olímpic Lluís Companys), γνωστό και με το παλιό του όνομα Μοντζουίκ (Estadi Olímpic de Montjuïc) είναι ένα γήπεδο με χωρητικότητα 55.926 θεατές και βρίσκεται στο λόφο Μοντζουίκ της Βαρκελώνης.
Κατασκευάστηκε το 1929, σε σχέδιο του καταλανού αρχιτέκτονα Pere Domènech i Roura για τις ανάγκες της εμπορικής έκθεσης της Βαρκελώνης. Τη δεκαετία του 60 χρησιμοποιήθηκε ελάχιστα, λόγω της κακής του κατάστασης. Το 1975 χρησιμοποιήθηκε για αγώνες φόρμουλα ένα. Το 1989 ανακατασκευάστηκε έτσι ώστε να γίνει κατάλληλο για τους Ολυμπιακούς αγώνες του 1992. Εκεί έγινε και η τελετή λήξης των αγώνων. Είναι έδρα της Εσπανιόλ από το 1998. Το 2001 μετονομάστηκε σε Estadi Olímpic Lluís Companys προς τιμήν του προέδρου της Καταλωνίας Λιουίς Κονπάνς, που εκτελέστηκε από το καθεστώς του Φράνκο το 1940 στο Μοντζουίκ.
Παραπομπές
Κατηγορία:Στάδια ποδοσφαίρου στην Καταλωνία Κατηγορία:Αθλητικές εγκαταστάσεις στη Βαρκελώνη Κατηγορία:Αθλητικές εγκαταστάσεις Θερινών Ολυμπιακών Αγώνων 1992 Γηπεδο
Αϊζάια Μπερλίν
Ο Αϊζάια Μπερλίν (Иса́йя Бе́рлин, 6 Ιουνίου 1909 – 5 Νοεμβρίου 1997) ήταν εβραϊκής καταγωγής Ρώσος θεωρητικός της κοινωνικής και πολιτικής σκέψης και διακεκριμένος ιστορικός των ιδεών. Υπήρξε μέλος της Βρετανικής Ακαδημίας, μέλος του Τάγματος της Αξίας και ένας εκ των ιδρυτών και πρώτος πρόεδρος του Wolfson College του Πανεπιστημίου της Οξφόρδης. Θεωρείται ως ένας από τους κορυφαίους στοχαστές του εικοστού αιώνα και κυρίαρχος μελετητής της γενιάς του. Έγινε ιδιαίτερα γνωστός για τη διάλεξή του στο Πανεπιστήμιο της Οξφόρδης το 1958 πάνω στο θέμα «Δύο Έννοιες της Ελευθερίας» και για τις διαλέξεις A.W. Mellon (Καλές τέχνες) που έδωσε στην Εθνική Πινακοθήκη της Ουάσιγκτον το 1965. Ανέπτυξε τη θεωρία της ύπαρξης δύο ειδών ελευθερίας, της θετικής και της αρνητικής προσδιορίζοντας την πρώτη ως δυνατότητα του πράττειν απρόσκοπτα και τη δεύτερη ως την προστασία από τις παρεμβάσεις άλλων, είτε των ανθρώπων είτε της κυβέρνησης. Είναι ενάντιος όχι μόνον σε σε κάθε μορφή απολυταρχισμού και ολοκληρωτισμού, αλλά και σε κάθε μελλοντική Ουτοπία θεωρώντας ότι ο άνθρωπος πρέπει να βιώνει το παρόν και να μην το αμελεί, προσδοκώντας μια μακροπρόθεσμη χίμαιρα. Για την προσφορά του ως ιστορικού των ιδεών, έχει τιμηθεί με τα βραβεία Erasmus, Lippincott και Agnelli, αλλά και με το βραβείο Jerusalem για τη δια βίου προάσπιση των πολιτικών ελευθεριών.
Βίος
thumb|left|200px|Επιγραφή στο σπίτι στη [[Ρίγα της Λετονίας, όπου ο Αϊζάια Μπερλίν πέρασε τα πρώτα χρόνια της ζωής του]] Ο Αϊζάια Μπερλίν ήταν το μοναχοπαίδι μιας ευκατάστατης Εβραϊκής οικογένειας. Ο πατέρας του, Μέντελ Μπερλίν, ήταν έμπορος ξυλείας. Ο Μπερλίν πέρασε την παιδική του ηλικία στη Ρίγα της Λετονίας (τότε ανήκε στη Σοβιετική Ένωση - πρωτεύουσα της Λετονίας). Πριν εγκατασταθεί η οικογένειά του στη Λετονία το 1920 έζησε στην Πετρούπολη, όπου έγινε μάρτυρας των επεισοδίων που προκάλεσε η Ρωσική Επανάσταση του 1917. Κάτω από αυτές τις συνθήκες η οικογένεια του μετανάστευσε στη Ρίγα, αλλά και εκεί είχε δυσκολίες με τις αρχές της Λετονίας με αποτέλεσμα να φύγουν στην Αγγλία το 1921, όταν ο Μπερλίν ήταν δώδεκα ετών και έζησαν αρχικά στο Νότιο Κένσιγκτον και αργότερα στο Χάμπστεντ. Παρακολούθησε μαθήματα στο σχολείο του Αγίου Παύλου (St. Paul΄s School) του Λονδίνου, και μετέπειτα στο Corpus Christi College της Οξφόρδης, όπου σπούδασε Κλασσικές Σπουδές, Φιλοσοφία, Πολιτική Επιστήμη και Οικονομική Επιστήμη. Από το 1957 έως το 1967 ήταν καθηγητής της κοινωνικής και πολιτικής θεωρίας στο Πανεπιστήμιο της Οξφόρδης. Το 1966 έπαιξε αποφασιστικό ρόλο στην ίδρυση του Wofson College της Οξφόρδης και επίσης διετέλεσε πρόεδρος της Βρεταννικής Ακαδημίας 1974-1978.
Πέθανε το 1997, σε ηλικία 88 ετών.
Πρώιμα έργα
Είναι ένα απόσπασμα που αποδίδεται στον αρχαίο Έλληνα λυρικό ποιητή Αρχίλοχο πάνω στο οποίο εξέδωσε το 1953 το πρώτο του δοκίμιο «The Hedgehog and the Fox- An Essay on Tolstoy΄s View of History». Ήταν ένα από τα πιο δημοφιλή δοκίμια που γνώρισε συνεχείς εκδόσεις 1967, 1979,1988. Όταν κάποτε ρωτήθηκε είπε: «Ποτέ δεν το είχα πάρει σοβαρά·το εννοούσα ως ένα είδος πνευματικής ενασχόλησης, αλλά τελικά ήταν σοβαρό»
Με βάση την παραπάνω διαφωτιστική αλληγορία, οι άνθρωποι εντάσσονται στις δύο παραπάνω κατηγορίες. Ο Σίγκμουντ Φρόυντ και το ασυνείδητο, ο Κάρολος Δαρβίνος και η φυσική επιλογή, ο Καρλ Μαρξ και η ταξική πάλη, ο Άλμπερτ Αϊνστάιν και σχετικότητα, ο Άνταμ Σμιθ και ο καταμερισμός της εργασίας ήταν όλοι σκαντζόχοιροι. Συνομιλία μεταξύ Jim Collins και Marvis Bressler, Indep. Οκτώβριος 2002
Πηγές
Κατηγορία:Βρετανοί φιλόσοφοι Κατηγορία:Εβραίοι φιλόσοφοι Κατηγορία:Φιλόσοφοι του 20ού αιώνα Κατηγορία:Αναλυτικοί φιλόσοφοι Κατηγορία:Αγνωστικιστές Κατηγορία:Παραλήπτες του βραβείου Erasmus Κατηγορία:Απόφοιτοι του Πανεπιστημίου της Οξφόρδης
Δημήτριος Τσιτσίμης
Ο Δημήτριος Τσιτσίμης ήταν Έλληνας καπνέμπορος και Μακεδονομάχος, οπλαρχηγός από την Στρώμνιτσα.
Βιογραφικά στοιχεία
Ο Δημήτριος Τσιτσίμης γεννήθηκε στα τέλη του 19ου αιώνα στη Στρώμνιτσα. Ήταν καπνέμπορος στο επάγγελμα αλλά γρήγορα ανέλαβε ένοπλη δράση προκειμένου να συνεισφέρει στο Μακεδονικό Αγώνα. Αρχικά εντάχθηκε στο σώμα του Γεώργιου Καραϊσκάκη από τη Βογδάντσα, του οποίου αναδείχτηκε υπαρχηγός. Στη συνέχεια συγκρότησε μικρή ένοπλη ομάδα και τέθηκε επικεφαλής. Έδρασε στις περιοχές Στρώμνιτσας, Γευγελής, Δοϊράνης και Κιλκίς. Για κάποιο διάστημα διατέλεσε αρχηγός της Πολιτοφυλακής Γαβρόβου. Επικηρύχτηκε από τους Βούλγαρους και τους Τούρκους αλλά δεν συνελήφθη.
Κατά τον Α΄ και τον Β΄ Βαλκανικό Πόλεμο κατατάχθηκε ως εθελοντής και ανέλαβε διάφορες αποστολές στην Κεντρική Μακεδονία, ως ανιχνευτής και οδηγός του Ελληνικού στρατού. Μετά το τέλος του Β΄ Βαλκανικού Πολέμου και τον ξεριζωμό των Στρωμνιτσιωτών, εγκαταστάθηκε στο Κιλκίς, όπου συνέχισε να ασκεί το επάγγελμα του καπνεμπόρου. Υπήρξε ο πρώτος Έλληνας δήμαρχος του Κιλκίς. Διατέλεσε επίσης, έφορος της πρώτης ομάδας προσκόπων του Κιλκίς.
Για την εθνική του δράση, παρασημοφορήθηκε αρκετές φορές από την Ελληνική πολιτεία. Η πολεμική εξάρτηση του Μακεδονομάχου Δημήτριου Τσιτσίμη, καθώς και τα όπλα του, εκτίθενται στο Μουσείο Μακεδονικού Αγώνα στη Θεσσαλονίκη.
Παραπομπές
Κατηγορία:Έλληνες στρατιωτικοί των Βαλκανικών Πολέμων Τσιτσιμης Κατηγορία:Δήμαρχοι Κιλκίς Κατηγορία:Μακεδονομάχοι Κατηγορία:Μακεδόνες Κατηγορία:Μακεδονομάχος-επέκταση
BBC Red Button
right|thumb|261px|Το πρωτοσέλιδο του BBCi (2004-2008)
Το BBC Red Button (BBC Κόκκινο Κουμπί) είναι μία υπηρεσία του BBC για την ψηφιακή διαδραστική τηλεόραση και είναι διαθέσιμη, μόνο στο Ηνωμένο Βασίλειο. Η υπηρεσία αντικατέστησε το Ceefax, το αναλογικό teletext του BBC. Η υπηρεσία μεταδίδεται μέσω της επίγειας ψηφιακής (DVB-T), της δορυφορικής (DVB-S) και καλωδιακής τηλεόρασης (DVB-C). Πλέον το BBC Red Button δεν χρησιμοποιείται στην ιστοσελίδα του BBC.
Ιστορικό
Η υπηρεσία ξεκίνησε να μεταδίδεται τον Σεπτέμβριο του 1999, ως BBC Text. Επαναλειτούργησε τον Νοέμβριο του 2001, ως BBCi και είχε αυτό το όνομα μέχρι τα τέλη του 2008, όπου μετονομάστηκε σε BBC Red Button. Το "red button" (κόκκινο κουμπί) αναφέρεται, επειδή στα τηλεχειριστήρια των ψηφιακών τηλεοράσεων υπάρχει ένα κόκκινο κουμπί, το οποίο χρησιμοποιείται για το teletext.
Παραπομπές
Κατηγορία:British Broadcasting Corporation Κατηγορία:BBC Τηλεόραση
Μηλέα Αρκαδίας
Για οικισμούς με το ίδιο όνομα, δείτε: Μηλέα.
Σημείωση
Στον ίδιο δήμο και σε μικρή απόσταση νοτιοδυτικά είναι ο οικισμός Μηλιά Μαντινείας και μακρύτερα προς την ίδια κατεύθυνση η Μηλιά Τρίπολης.
Σπαθαραίοι Θεσπρωτίας
Οι Σπαθαραίοι είναι ελληνικό ορεινό χωριό του  Δήμου Ηγουμενίτσας της Περιφέρειας Ηπείρου  (Σχέδιο Καλλικράτης).
Παλαιότερα ανήκε στον νομό Θεσπρωτίας, στην άλλοτε  επαρχία Μαργαριτίου.Από το 1999 έως το 2010 σύμφωνα με την  τότε διοικητική διαίρεση της Ελλάδας ανήκε στον  Δήμος Μαργαριτίου.
Βρίσκεται 11 χλμ. νοτιοανατολικά από το Μαργαρίτιο σε υψόμετρο 130 μ. Σύμφωνα με την τελευταία διοικητική διαίρεση αποτελεί έδρα τοπικής κοινότητας της δημοτικής ενότητας Μαργαριτίου του. Ο πληθυσμός των Σπαθαραίων το 1971 ήταν 227 κάτοικοι, το 2001 αριθμούσε 147 κατοίκους.
Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στην Αγία Τριάδα.
Πηγές
Κατηγορία:Χωριά του νομού Θεσπρωτίας
Ναός Αγίου Γεωργίου Κοκκιναρά
Ο ναός Αγίου Γεωργίου Κοκκιναρά βρίσκεται στους πρόποδες του Πεντελικού όρους και ανήκει στην Ιερά Μητρόπολη Κηφισίας, Αμαρουσίου, Ωρωπού και Μαραθώνος. Είναι της μεταβυζαντινής περιόδου. Ο Άγιος Γεώργιος ο Τροπαιοφόρος είναι μεταξύ άλλων και προστάτης των προσκόπων. Θεωρείται το αρχαιότερο εξωκλήσι του Αγίου. Γιορτάζει στις 23 Απριλίου, όταν όμως το Πάσχα πέφτει μετά την ημερομηνία αυτή, γιορτάζεται η μνήμη του την επομένη του Πάσχα (Δευτέρα της Δικαινησίμου). Υπήρξε ασκητήριο του Αγίου Τιμοθέου Ευρίπου λίγο αργότερα από το 1572.
Χρονολογία και αρχιτεκτονική
Χρονολογείται γύρω στο 1518 και 1512, είναι σχετικά μικρό για αυτό θα λέγαμε πως είναι το ναίδριο του Αγίου Γεωργίου. Φαίνεται να αποτελεί πρότυπο, όταν το εξετάσουμε από αρχιτεκτονική άποψη.
Η διάσωση του ιερού ναού το 2007
Στις 16 Αυγούστου 2007 όταν ξέσπασε η φωτιά στην Πεντέλη, είχε ανακοινωθεί από τον κυβερνητικό εκπρόσωπο κ. Θεόδωρο Ρουσόπουλο και των πρωθυπουργό κ. Κώστα Καραμανλή η διεξαγωγή εκλογών στις 16 Σεπτεμβρίου. Όπως λέγεται θυσιάστηκαν όλα στο "βωμό του τσιμέντου". Όπως πληροφόρησε ο Τομέας Οικολογίας του Τμήματος Βιολογίας του Πανεπιστημίου Αθηνών, «κάηκαν 6.000 στρέμματα νεαρού, αναδασωμένου πευκοδάσους καθώς και ώριμου με ψηλά πεύκα» στην Πεντέλη. Εκείνη τη μέρα σώθηκε το Κεφαλάρι, η Πολιτεία και η Κηφισιά, σύμφωνα με άρθρο εφημερίδας, διότι η φωτιά δεν πέρασε στο ρέμα του Κοκκιναρά, όπου βρίσκεται το εν λόγω εκκλησάκι. Για τα ελικόπτερα ήταν εντελώς δύσβατη η περιοχή στη χαράδρα που φτάνει ως τη Χαριλάου Τρικούπη.
Παραπομπές
Κατηγορία:Κτίρια και κατασκευές στην Αττική
Κάρολος Φαβιέρος
Ο Κάρολος Φαβιέρος (γαλλικά: Charles Nicolas Fabvier; Ποντ α Μουσόν, 1783 – Μπωσέν, 1855) ήταν Γάλλος φιλέλληνας στρατηγός και διοικητής του τακτικού στρατού της Ελλάδας κατά την Ελληνική Επανάσταση του 1821. Θεωρείται ο ικανότερος και ο πλέον αγαπητός από όλους τους φιλέλληνες αξιωματικούς που αγωνίσθηκαν στο πλευρό των Ελλήνων επαναστατών, στο διάστημα από το 1823 έως το 1828. Φορούσε φουστανέλα και στο κεφάλι έφερε σαρίκι, παρόμοιο εκείνων που φορούσαν οι στρατηγοί Νικηταράς και Μακρυγιάννης και γενικά είχε προσαρμοσθεί στη ζωή των αγωνιστών τόσο πολύ, ώστε κανείς, όταν τον έβλεπε, δεν ήταν δυνατό να αντιληφθεί πως δεν ήταν Έλληνας.
Βιογραφία
Ο Κάρολος Φαβιέρος σπούδασε στην Πολυτεχνική Σχολή του Παρισιού και συμμετείχε στους Ναπολεόντειους Πολέμους και το 1807 διακρίθηκε στην μάχη του Εϋλώ. Σε ηλικία 30 ετών ήταν συνταγματάρχης, είχε τιμηθεί με τον Ταξιάρχη της Λεγεώνας της Τιμής και είχε πάρει τον τίτλο του βαρόνου. Το 1809 στάλθηκε στην Κωνσταντινούπολη και το 1810 στην Περσία για να οργανώσει τον περσικό στρατό. Μετά την παλινόρθωση των Βουρβόνων, αποτάχθηκε, όπως και οι περισσότεροι αξιωματικοί του Ναπολέοντα Α΄ και το 1882 κατέφυγε στην Αγγλία. Το 1824 ήρθε στην Ελλάδα και αποβιβάστηκε στο Ναυαρίνο για να βοηθήσει την επανάσταση με το ψευδώνυμο Μπορέλ (De Borel) και «με τη σκέψη να ιδρύσει αγροτική και βιομηχανική αποικία για τους εξόριστους συναδέλφους του», Γάλλους και Ιταλούς βοναπαρτιστές, οι οποίοι είχαν καταφύγει στην Ισπανία και Αγγλία. Επέστρεψε στην Αγγλία όπου συγκέντρωσε εθελοντές και το 1825 γύρισε ξανά στην Ελλάδα και στις 30 Ιουλίου ανέλαβε την διοίκηση του τέταρτου τακτικού στρατού στο Ναύπλιο.
Στις αρχές Αυγούστου του 1826, μαζί με τον Γεώργιο Καραϊσκάκη, έλαβε μέρος στη μάχη του Χαϊδαρίου όπου τελικά, εξ αιτίας διαφωνιών, οι Έλληνες ηττήθηκαν από τους Τούρκους. Στις 30 Νοεμβρίου 1826 ο Φαβιέρος με 530 άνδρες διέσπασε την πολιορκία της Ακρόπολης μεταφέροντας πολεμοφόδια και παρέμεινε πολιορκημένος εκεί μέχρι τις 24 Μαΐου 1827 οπότε και συνθηκολόγησε. Σε ανάμνηση της μάχης αυτής και της πολιορκίας που ακολούθησε, στο προαύλιο του Ωδείου Ηρώδου του Αττικού, βρίσκεται τοποθετημένη μια στήλη η οποία έχει στην αριστερή της πλευρά χαραγμένα τα λόγια:
«ΤΩ, ΦΑΒΙΕΡΩ, ΠΡΟΜΑΧΩ, ΤΗΣ ΑΚΡΟΠΟΛΕΩΣ Η ΕΛΛΑΣ 1826 – 1926»
Ο Φαβιέρος, το 1826, πρωτοστάτησε για το κτίσιμο κάστρου, στο λόφο του στενού των Μεθάνων, πάνω στα ερείπια αρχαίας οχύρωσης που σήμερα φέρει το όνομά του. Το 1827 η Γ’ Ελληνική Εθνοσυνέλευση της Τροιζήνας ανακήρυξε τον Φαβιέρο επίτιμο Έλληνα πολίτη. Το καλοκαίρι του ίδιου έτους έλαβε μέρος στην εκστρατεία της Χίου που διακόπηκε μετά από την αντίδραση των μεγάλων δυνάμεων. Πήρε μέρος στην εκστρατεία του Μωριά, συνοδεύοντας τον τακτικό γαλλικό στρατό προσφέροντας με τη γνώση του για την περιοχή.
Το 1828 μετά από διαφωνία του με τον Καποδίστρια έφυγε από την Ελλάδα για τη Γαλλία όπου πήρε μέρος στην επανάσταση του Ιουλίου του 1830, οπότε διορίστηκε φρούραρχος του Παρισιού. Το 1839 έγινε γενικός επιθεωρητής στρατού, και το 1845 ομότιμος της Άνω Βουλής. Αργότερα, ως ένδειξη ευγνωμοσύνης για την προσφορά του στην Ελληνική Επανάσταση, ο βασιλιάς Όθωνας του απένειμε τον Μεγαλόσταυρο του Τάγματος του Σωτήρος.
Με τον θάνατό του από προβλήματα υγείας το 1855 κηρύχθηκε τριήμερο πένθος στον Ελληνικό στρατό και η Ακρόπολη φωταγωγήθηκε πένθιμα.